projecte-aina/catalan_government_crawling huggingface dataset:
Les condicions per viatjar, descobrir, estudiar, treballar i viure als Balcans són tan diverses com les diferents oportunitats que ofereixen els països d'aquesta regió del sud-est d'Europa.
Establir-se, ni que sigui per un temps, a la veritable cruïlla entre Occident i Orient, pot ser apassionant i molt enriquidor, sempre que tinguem en compte que els requisits i l'entorn canvien considerablement d'un país a l'altre.
Quatre dels estats són membres recents de la Unió Europea (Eslovènia, Croàcia, Romania i Bulgària), a banda de Grècia, i dos encara estan patint els efectes d'una dura postguerra de més de dues dècades (Bòsnia i Kosovo).
En aquest context, la majoria dels estudis econòmics preveuen com a mínim set anys més de creixement a la regió, a l'espera que els estats que es troben a la cua de la UE puguin, finalment, accedir-hi i, per tant, facilitar el trànsit, la reconciliació i la interconnexió a tota la península.
Si teniu interès a invertir, comerciar o formar-vos en algun dels països dels Balcans, no dubteu a posar-vos en contacte amb la Delegació.
L'anglès, l'alemany, l'italià o el rus poden ser llengües vehiculars, però no us sorprengueu si us reben en català a Zadar, Belgrad o Sarajevo, ja que o bé han passat per algun dels lectorats de català o bé van passar la infància a Catalunya refugiant-se de la guerra.
Aquesta agenda inclou les activitats programades a la Delegació del Govern a França, així com l'agenda d'activitats culturals amb participació catalana a França.
També incorpora els esdeveniments més destacats organitzats pel Casal de Catalunya de París.
Si voleu rebre informació sobre els diferents actes organitzats per la Delegació, escriviu-nos a l'adreça electrònica [EMAIL] o truqueu-nos al telèfon +33 (0)1 40 54 12 44.
Arriba el primer festival virtual de textos curts i d'il·lustració infantil "Des de la finestra, un Sant Jordi indiscret".
El fundador d'Open Arms, Òscar Camps, i el degà de la Paris School of International Affairs, Enrico Letta, debaten sobre l'acollida de refugiats.
La Delegació del Govern a França, l'Institut Ramon Llull i el Centre d'estudis catalans organitzen una conversa entre el músic Jordi Savall i la periodista Natacha Polony.
Permisos de treball (visats) i regulacions de treball
És necessari obtenir un visat per viure i treballar als Estats Units.
Existeixen diversos tipus de visats depenent de la situació laboral i professional de l'immigrant.
Per obtenir més informació sobre els diferents tipus de visats i les condicions de treball als EUA, podeu consultar els següents enllaços:
Degut a la complexitat del sistema d'assegurances sanitàries als Estats Units, el treballador hauria de contractar una pòlissa sanitària privada si s'estableix pel seu compte.
En cas de treballar per una empresa privada o organisme oficial, determinar les diverses opcions de cobertura sanitària que ofereix l'empresa.
Als Estats Units no existeix un sistema d'assegurança mèdica pública, i per tant el treballador ha d'escollir una assegurança mèdica privada.
A partir del 2015, les empreses de més de 50 treballadors estaran obligades a oferir cobertura sanitària, encara que no gratuïta, als seus treballadors.
A més, es recomana que l'interessat obtingui informació sobre de les regulacions sanitàries de l'estat en el que es resideix, ja que les aquestes varien segons l'estat.
Comunitats catalanes a Nord Amèrica
Les comunitats catalanes a l'estranger són entitats constituïdes per catalans o catalanòfils que tenen com a objectiu promoure Catalunya i assistir els catalans a l'estranger.
Les pàgines web dels diferents Casals ofereixen informació i enllaços a activitats organitzades a Nord-Amèrica:
Inscriure's al Consolat d'Espanya
Els espanyols residents als Estats Units s'han d'inscriure al consolat corresponent més proper al seu domicili.
En inscriure's al consolat espanyol com a resident, l'interessat es podrà registrar com a resident a l'estranger per participar en les eleccions estatals i autonòmiques.
Per a més informació sobre els processos d'inscripció, podeu consultar les pàgines als serveis consulars d'Espanya als Estats Units:
L'11 de març de 2019, la Delegació del Govern de Catalunya a França, l'Institut Ramon Llull i el Centre d'estudis catalans varen organitzar una conversa entre el músic i humanista Jordi Savall i la periodista francesa Natacha Polony, directora de redacció de la revista Marianne.
Aquest acte va tenir lloc a l'històric amfiteatre Richelieu de la Universitat de la Sorbona, i va comptar amb el suport del servei cultural de la Facultat de Lletres de la Sorbonne.
Durant aquest intercanvi, Savall va parlar sobre el rol de la música en la seva vida i en la utilitat de la música i la cultura per millorar l'espècia humana.
També va exposar el seu parer sobre la importància de la cultura per conservar la identitat en aquest món cada cop més globalitzat ("si voleu conèixer un poble, escolteu la seva música").
Savall també va reflexionar sobre democràcia i el futur d'Europa.
Gambista català, cap d'orquestra, compositor i fundador del label Alia Vox, Jordi Savall és sobretot un humanista i un pacifista.
Els seus compromisos li han valgut la distinció d'Artista de l'UNESCO per la Pau i d'Ambaixador de l'UE pel diàleg intercultural.
Savall exhuma des de fa 50 anys els tresors de la musica medieval, del Renaixement i del Barroc.
Preocupat pels grans reptes de la societat, ja siguin sobre el destí dels refugiats o sobre la situació política a Catalunya, sempre ha defensat els drets i les llibertats universals de la musica com a lligam de solidaritat i entesa.
A continuació trobareu l'enllaç per visualitzar la conversa completa.
El 12 de febrer de 2020, més de 200 persones van assistir a la conferència 'Les ONG al mar: el cas d'Open Arms' coorganitzada per la Delegació del Govern a França i la Paris School of International Affairs de la prestigiosa universitat Sciences Po a Paris.
El degà de la Paris School of International Affairs, i exprimer ministre italià, Enrico Letta i el delegat del Govern a França, Daniel Camós van ser els encarregats de donar la benvinguda al públic de Sciences Po.
Camós va recordar "el compromís de la societat civil catalana amb l'acollida de refugiats", així com "la gran manifestació que va reunir més de 500.000 persones a Barcelona l'any 2017 sota el lema 'Volem acollir".
El fundador d'Open Arms, que es va dirigir a l'audiència en català, una primícia a Sciences Po, va explicar els orígens d'Open Arms i va denunciar la inactivitat dels governs i la guerra mediàtica de la qual han estat objecte.
En aquest sentit va apuntar que "no tenim un problema migratori, tenim un problema amb els grups i forces de caràcter xenòfob que tenen intenció de buscar el vot fàcil utilitzant la immigració com a eina electoralista".
Durant l'acte es van reproduir dos documentals en el que es podien observar les condicions infrahumanes de les persones immigrades a la seva arribada a illes com Lesbos, així com la dura tasca duta a terme pels voluntaris d'Open Arms.
Acabada la intervenció de Camps, es va obrir un torn de preguntes, d'un públic entregat que va acabar per aplaudir efusivament el conferenciant.
Òscar Camps, va fundar Open Arms l'any 2015 i des d'ençà han dut a terme desenes d'intervencions que han permès salvar milers de vides al Mediterrani.
Entre altres premis, Camps ha estat condecorat pel Parlament de Catalunya i ha estat designat Europeu de l'Any 2019.
El 1r festival de textos curts i d'il·lustració infantil "Des de la finestra, un Sant Jordi indiscret", organitzat per la Delegació del Govern de la Generalitat a França, neix amb el desig de celebrar amb vosaltres la diada de Sant Jordi, obrint les portes de casa i sortint a un exterior virtual i comú, de manera segura, en aquests dies de refugi interior.
Amb aquesta convocatòria us convidem a desplegar i compartir el vostre talent i creativitat per escriure un text curt que inclogui la paraula " solidaritat " o paraules de la mateixa família lèxica.
Als petits de la casa, volem també proposar-vos que ens feu un dibuix inspirat en els valors solidaris.
Més enllà de la comunitat catalana resident a França que segueix celebrant Sant Jordi lluny de casa, desitgem obrir aquesta iniciativa a totes aquelles persones, dins de la França Metropolitana, que esteu interessades en promoure la literatura, l'escriptura i la cultura en general; com també als francesos i les franceses residents a Catalunya.
L'objectiu més ampli d'aquest festival és, d'una banda, difondre els valors de companyonia, germanor, suport, sentiment de compartir; i de l'altra, cultivar les nostres festes més estimades, la nostra història, patrimoni i cultura.
De manera més específica, volem també:
En el centenari de la fundació de l'orquestra Pau Casals, el Quartet Casals interpretera obres de Beethoven i Sollima
En el marc del centenari del primer concert de l'Orquestra Pau Casals al Palau de la Música Catalana, la Delegació del Govern a França us convida al concert del Quartet Casals, que interpreterà obres de Beethoven i Sollima a la Salle Cortot de París.
Aquest concert vol retre homenatge al llegat musical del mestre Pau Casals, així com al seu compromís amb la pau i els drets humans.
L'Orquestra Pau Casals va ser un projecte impulsat pel gran mestre català, considerat com el pare del violoncel modern.
Un projecte simfònic excepcional que va posar el talent musical de Casals al servei de la societat.
Pau i música es fusionen per posar de manifest les desigualtats socials de l'època i fer avançar la humanitat.
Informació COVID-19: Preguem respecteu les mesures sanitàries següents:
En el marc de la Festa de la Música 2020, la Delegació del Govern de Catalunya a França us convida a conèixer la vida i obra de la mundialment coneguda, Alicia de Larrocha.
Durant l'homenatge la pianista Marta Zabaleta ens oferirà un tast de les interpretacions més emblemàtiques de De Larrocha.
Coneguda amb el sobrenom de Lady Mozart per la seva tècnica, la pianista catalana Alicia de Larrocha va donar el seu primer concert als 5 anys a Barcelona, el seu segon concert amb orquestra a Madrid als 12, i va fer una gira per Europa als 24 i per Estats Units als 31.
Amb 68 anys havia ja guanyat 4 Grammy Awards, i havia estat escollida concertista de l'any a Nova York (1982), condecorada amb la Legió d'Honor de l'Ordre de les Arts i de les Lletres de França, i nomenada Doctora Honoris Causa per diferents universitats dels Estats Units, on era idealitzada i on va inspirar a una multitud d'incondicionals del món sencer.
En el marc de la Festa de la Música 2020, ens plau convidar-vos a conèixer la seva vida i obra.
Per retre aquest homenatge comptarem amb la participació d' Alicia Torra, filla de la concertista; Mònica Pagès, periodista cultural i biògrafa de l'artista; Maria Ferré, responsable de l'Arxiu Alicia de Larrocha; i Marta Zabaleta, pianista i deixebla d'Alicia de Larrocha que, a més del seu testimoni, ens oferirà un concert en directe, amb un tast de l'ample recorregut musical d'Alicia de Larrocha.
L'acte serà moderat per David Christoffel, musicòleg, cronista i productor a Radio France.
Acte organitzat conjuntament per les delegacions del Govern a França, davant la Unió Europea, Suïssa, Estats Units i Canadà, i Tunísia.
Homenatge a la resistent catalana i supervivent del camp de concentració de Ravensbrück el mateix dia que s'inaugurava a Paris un carrer amb el seu nom.
El 4 d'octubre de 2019, la Delegació del Govern de Catalunya a França va organitzar un acte d'homenatge a la memòria de Neus Català, resistent catalana i supervivent del camp de concentració de Ravensbrück, anomenat «Mirades sobre la Retirada, la deportació i els moviments de les dones resistents».
L'acte va comptar amb el suport de l'Ajuntament del districte (arrondissement) 11 de París, i l'Amical de Ravensbrück.
L'acte va comptar amb la participació de les ponents Elisenda Belenguer (autora del llibre "Neus Català, memòria i lluita"), Tiphaine Catalan (estudiant de doctorat a la Universitat de Paris 8), Ambra Laurenzi (Presidenta del Comité Internacional de Ravensbrück), i Mercedes Yusta (Professor d'història contemporània d'Espanya a la Universitat de París 8).
L'acte va ser moderat per la periodista Montserrat Llor, autora de nombroses obres sobre la memòria històrica.
Aquest acte va tenir lloc el mateix dia que s'inaugurava a Paris un carrer amb el nom de Neus Català, i en que es va entregar a la filla Margarita Català la medalla "Grand Vermeil" de la ciutat de París per la seva mare a títol pòstum.
Delegació del Govern de la Generalitat a França
Debat sobre el rol i valors de l'esports com a eina de reinserció dels presos i preses
Les presons són espais que ofereixen la possibilitat de donar suport a reclusos i recluses mitjançant serveis socials i diferents programes de rehabilitació.
Ara bé, treballar amb presos i preses i tractar el tema de la reinserció és un dels grans reptes als quals ha de fer front la nostra societat.
Avui disposem d'un ampli ventall de recursos per respondre a aquesta qüestió, com per exemple la cultura, l'educació o, fins i tot, l'esport, entès com a eina potent d'autotransformació.
Amb la voluntat d'aprofundir en aquesta temàtica, ens plau convidar-vos a un debat sobre el paper de l'esport i els seus valors en la reinserció social dels reclusos i recluses.
Més enllà dels beneficis, prou coneguts, de l'activitat física per la nostra salut física i mental, l'esport és, a més, un mitjà excel·lent cap l'autonomia individual, la reintegració i la reconnexió amb la societat.
Per aquest debat comptarem amb l'extraordinària participació de:
L'acte estarà moderat pel periodista esportiu francès Nelson Monfort.
Debat sobre les polítiques de gènere a Catalunya, i sobre les reivindicacions, crítiques i formes de resistència de les associacions feministes.
I si la discriminació per qüestió de sexe o de gènere no pogués entendre's de manera aïllada?
En el marc de la participació ciutadana impulsada per ONU Femmes France, la Delegació del Govern de la Generalitat a França us convida a conèixer projectes innovadors que ens ajudaran a entendre les accions dutes a terme per la lluita feminista transversal i les seves repercussions en la construcció de les polítiques públiques en aquest àmbit a Catalunya.
Comptarem amb la participació de col·lectius catalans de dones que ens explicaran la seva manera d'entendre i viure el feminisme, i compartiran amb nosaltres les seves reivindicacions, crítiques i diferents formes de resistència.
El debat estarà moderat per la periodista i corresponsal francesa a Barcelona, Elise Gazengel, qui matindrà una conversa amb Sara Ortiz, e specialista en urbanisme amb una perspectiva de gènere i membre del Col·lectiu Punt 6, i Laia Serra, advocada penalista i membre de l'associació Dones Juristes.
L'acte està organitzat conjuntament per les delegacions del Govern a França, davant la Unió Europea, Suïssa i Tunísia.
Actes en línia de la Diada 2020.
El Conseller d'Acció Exterior, Relacions Institucionals i Transparència, el Sr.
Bernat Solé, felicita la Diada 2020 (en anglès).
Posa a prova el teu coneixement sobre Catalunya i participa en la nostra gimcana en línia!
La comunitat catalana i els amics i amigues de Catalunya a Alemanya us desitgen una feliç Diada 2020.
Un vídeo promocional per redescobrir Catalunya.
Descobreix noves formes de visitar Catalunya.
La Delegació del Govern de Catalunya a Alemanya ha fet una ofrena floral per commemorar l'alliberament
El dia 11 d'abril de 2020 es van complir 75 anys de l'alliberament dels camps de concentració de Buchenwald i Mittelbau-Dora.
Els nombrosos actes previstos per aquesta data s'han hagut de cancel·lar a causa de l'actual situació sanitària.
Per retre homenatge als 75 anys de l'alliberament s'havien convidat, com és habitual cada any, els ex-presos supervivents, dels quals havien confirmat la seva assistència 42, provinents de 14 països, així com associacions internacionals de supervivents i els països que tenen lligams històrics amb Buchenwald.
Aquest 11 d'abril, l'ofrena floral ha tingut un caràcter simbòlic: el director del memorial, el Prof.
Volkhard Knigge, ha fet tot sol l'ofrena floral que estava prevista en el marc de la cerimònia, en representació de totes les persones convidades.
Enlloc de participar personalment en les cerimònies commemoratives, aquest any la Delegació del Govern de Catalunya Alemanya només ha pogut participar amb una ofrena de corona de flors en els actes alternatius a Buchenwald i Sachsenhausen.
Al camp de Sachsenhausen s'ha dut a terme una cerimònia similar per commemorar l'alliberament fa 75 anys el 22 i 23 d'abril de 1945.
El Dia Internacional del Llibre en quarantena...
El 23 d'abril d'enguany també s'ha vist marcat per la improvisació.
Els nostres plans de celebrar el dia de la rosa i del llibre amb la comunitat catalana a Alemanya i les nombroses llibreries i entitats culturals malauradament s'han vist afectats en gran part, per la crisi del coronavirus.
Tanmateix moltes persones han rebut les nostres salutacions de Sant Jordi, amb un disseny nou i atractiu com cada any.
A més a més, les llibreries i les entitats, que han reaccionat amb molta fantasia a l'hora d'adaptar els seus programes a la situació, han rebut un paquet de material de Sant Jordi: cartells, postals i punts de llibre.
A Catalunya ràpidament es van compartir idees amb els hashtags i per celebrar aquest dia com cal malgrat la situació actual.
Com que la vida social ja s'havia traslladat als balcons i les terrasses arran del confinament ­­ — i perquè el clima ho permetia —, era de calaix celebrar-hi també la Diada.
Les baranes es van decorar amb dracs, roses i moltes altres coses relacionades amb aquest dia.
Els veïns i les veïnes es van regalar roses de balcó a balcó.
Es van gravar vídeos d'arranjaments musicals, amb recomanacions de llibres i lectures, que es van penjar a les xarxes socials.
Fins i tot es va organitzar una campanya de suport a les llibreries locals i les petites editorials per ajudar-los a superar la crisi d'alguna forma.
Amb la campanya s'animava a fer una aportació individual tot comprant llibres i regals a aquestes petites empreses en comptes de les grans cadenes.
Una iniciativa simpàtica que va tenir molt d'èxit!
Les comunitats catalanes a l'estranger són entitats constituïdes per gent catalana o catalanòfila que tenen com a objectiu promoure Catalunya i assistir els catalans a l'estranger.
En el cas d'Irlanda, hi ha la següent:
A més, existeix també la Societat de Beneficència dels Catalans de Dublín, una organització sense afany lucratiu que us pot facilitar informació i ajuda.
Una altra possibilitat és " Catalans a Dublín ", un projecte que pertany a la xarxa mundial de pàgines web " Catalans al món " i que pretén posar en contacte els catalans que viuen a l'estranger.
El document ha estat elaborat per l'equip de la Delegació del Govern de Catalunya davant la Unió Europea amb la col·laboració de tots els departaments de la Generalitat
L'objectiu del fons és pal·liar els efectes de la crisi sanitària i rellançar l'economia dels territoris que integren l'EPM
El president de l'Assemblea de les Regions d'Europa, Magnus Berntsson, el vicepresident del Govern, Pere Aragonès i el conseller d'Acció Exterior, Relacions Institucionals i Transparència, Bernat Solé, després de reunir-se telemàticament avui, manifesten la necessitat de que les regions europees tinguin un paper actiu en la concreció del fons europeu per la recuperació, per poder-hi compartir les seves problemàtiques i propostes específiques.
La Comissió Europea ha recollit aportacions relacionades estrictament amb els següents àmbits: el sistema judicial, el marc d'anticorrupció, el pluralisme mediàtic i altres elements institucionals relacionats amb el sistema d'equilibri de poders dels estats membres
El Govern de Catalunya defensa la cooperació i la solidaritat entre territoris mediterranis en la declaració de la Mediterranean Cooperation Alliance (MCA), una plataforma de xarxes europees i mediterrànies que la Generalitat impulsa i recolza.
Catalunya hi participa per mitjà de la Conferència de Regions Perifèriques Marítimes (CRPM) i l'Euroregió Pirineus Mediterrània.
A més, en el marc de la MCA la Generalitat també col·labora molt estretament amb les xarxes MedCities i Arc Llatí, així com amb l'Euroregió Adriàtico-Jònica.
A través de la Delegació del Govern de Catalunya davant la Unió Europea, el document s'ha compartit amb més d'una quinzena d'institucions, organismes i xarxes regionals i sectorials d'àmbit europeu
L'extracció i el processament de residus implica el 90% de les pèrdues de la biodiversitat.
L'increment d'ús d'aparells electrònics pot reforçar aquesta tendència i per això és important cercar formes innovadores per preservar i reintroduir aquests components estratègics que esdevenen residus en les cadenes de producció.
En aquesta sessió, el Govern de Catalunya presentarà un projecte pilot que s'implementarà properament i que vol donar resposta a aquest repte.
La iniciativa, finançada conjuntament amb els fons europeus FEDER, es basa en el 'blockchain'.
Aquest esdeveniment és part de la EU Green Week.
Aquesta setmana la Secretaria d'Afers Exteriors i de la Unió Europea ha publicat el nou "Manual d'oportunitats per a experts a la Comissió Europea i a altres actors europeus".
El manual pretén fomentar la participació catalana a la xarxa d'experts/es internacional que la Unió Europea té per donar suport a les direccions generals i agències de la Comissió Europea i a altres actors europeus com ara el Servei d'Acció Exterior.
En el document trobareu un recull de les principals convocatòries que existeixen en l'àmbit de la Unió Europea, així com els requisits, el procés d'inscripció i els enllaços per a formalitzar la candidatura.
Les oportunitats són molt àmplies, ja que cada òrgan estableix les condicions per al seu procés de selecció i hi ha una gran varietat tant d'àmbits professionals com de períodes de temps.
La Secretaria d'Acció Exterior i de la Unió Europea ha posat en marxa els darrers mesos documents i activitats que tenen per objectiu donar la màxima difusió a totes les oportunitats laborals i de pràctiques existents a nivell de la Unió Europea.
És el cas de la xarxa d'ambaixadors universitaris UNICAT i del Manual de pràctiques a les institucions europees i a altres actors internacional.
El cèlebre contratenor català Xavier Sabata et transporta a l'Anglaterra del segle XVII, quan la societat estava obsessionada amb els fets anormals.
Les persones amb malalties mentals que havien estat empresonades en hospitals psiquiàtrics van capturar la imaginació del poble anglès, entre el qual hi havia els mestres del barroc que van demostrar la seva gran originalitat mitjançant l'ús de canvis de tempo sobtats i girs melòdics inusuals per representar els estats d'ànim canviants.
Els ponents destaquen la necessitat de regular les noves tecnologies d'IA en el marc de la Unió Europea, especialment en la situació actual de pandèmia
La presidenta de l'Euroregió Pirineus Mediterrània (EPM) i del Govern de les Illes Balears, Francina Armengol; el president de la Generalitat de Catalunya, Quim Torra; i la presidenta de la Regió d'Occitània, Carole Delga, han manifestat la voluntat que l'Euroregió elabori un pla per pal·liar els efectes de la crisi sanitària i rellançar l'economia dels territoris que la integren.
L'EPM és un projecte polític de cooperació territorial nascut el 2004 amb el suport de la Unió Europea.
Actualment en són membres la Regió d'Occitània, la Generalitat de Catalunya i el Govern de les Illes Balears, que n'exerceix la presidència rotatòria des del febrer del 2019.
Seguint les indicacions de les autoritats belgues, l'Espai romandrà tancat almenys fins al 3 d'abril per intentar reduir la propagació del coronavirus
L'exposició, presentada ahir al vespre a l'Espai Catalunya Europa de Brussel·les, inclou dotze retrats elaborats per les bessones catalanes Carme i Francesca Jutglar
Consta de cinc categories dirigides a participants de diferents edats i també per a adults que tenen el català com a llengua estrangera
L'IA és una de les tecnologies digitals avançades que més impacte econòmic i social tindrà els propers anys, i s'estima que el 2030 provocarà un increment addicional de més de 15 bilions de dòlars del PIB mundial